**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*Klasa:023-01/18-02/04*

*Urbroj: 2117/07-01/18-01-09*

**Z A P I S N I K**

**sa 09. (devete) sjednice Općinskog vijeća**

**O P Ć I N E T R P A N J**

**Mjesto održavanja***: Sportska dvorana OŠ Trpanj*

**Datum održavanja**: *28. svibnja 2018. g.*

**Vrijeme održavanja**: od 18 h do 19,30 h

Predsjednik Općinskog Vijeća Josip Nesanović (u daljnjem tekstu : predsjednik) pozdravlja i utvrđuje da su sjednici Općinskog Vijeća ( u daljnjem tekstu : Vijeće)

**NAZOČNI VIJEĆNICI**: Josip Nesanović, Jakov Milinović, Nenad Tomić, Antonija Mirko, Dijana Grlica, Joško Mačela,Tonči Jelaš

**IZOČNI**: Jakov Begović i Davor Jurišić

**OSTALI NAZOČNI**: Jakša Franković – načelnik općine Trpanj, Nada Ivanković, pročelnica JUO, Renata Ivandić, dir. Komunalno Trpanj d.o.o., Ante Miloslavić, dir. Izvor orah d.o.o. nekolicina građana.

Predsjednik Vijeća iznosi predloženi

**DNEVNI RED**

1. Aktualni sat
2. Usvajanje zapisnika sa 8. sjednice OV
3. Donošenje Odluke o zakupu javnih površina
4. Donošenje Odluke o izmjenama i dopunama Odluke o komunalnoj naknadi Općine Trpanj
5. Donošenje Odluke o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području Općine Trpanj
6. Donošenje Analize sustava civilne zaštite na području Općine Trpanj u 2017. g.
7. Donošenje godišnjeg plana razvoja sustava civilne zaštite na području Općine Trpanj sa financijskim učincima za trogodišnje razdoblje

Nakon provedenog glasovanja jednoglasno je usvojen dnevni red.

**Ad.1.) Aktualni sat**

Načelnik Jakša Franković upoznaje kako se otpočelo sa radom na projektu "Knjižnica Trpanj", ističući kako će se prikupiti oko 150 000,00 kuna od čega će biti moguće kvalitetno i moderno opremiti naša nova knjižnica.

Nadalje upoznaje kako je proveden natječaj za upošljavanje komunalno – prometnog redara. Natječaj nije uspješno priveden kraju, jer je jedini kandidat na kraju odustao od prijave.

Odlučeno je da će se sutra raspisati novi natječaj, ali ovaj put na puno radno vrijeme.

Pročelnica Nada Ivanković upoznaje nazočne sa zahtjevom TO "Javorka" za odobrenje prodaje voća i povrća sa privatne parcele. Upoznaje kako se prodaja obavlja na privatnoj parceli koja graniči s javnom površinom – cestom, pa je za ovakvo obavljanje djelatnosti nužna suglasnost

Općinsko vijeće, te poziva nazočne na očitovanje po ovom zahtjevu.

**ZAKLJUČAK:**  
Jednoglasno se usvaja zahtjev TO "Javorka" , te se izdaje odobrenje za prodaju voća i povrća sa privatne parcele uz cestu iza kuće Stijepa Šegetina.

Josip Nesanović upoznaje kako je prije par dana u Općini bila komisija za uređenje plaže Luka. Detaljno opisuje projekt ( infrastrukturno) . Čeka se ponuda ( projekt) koji će biti razrađen u 3D verziji.

Predsjednik nadalje upoznaje kako se kreće sa ovršnim psotupcima ( 20-ak ovrha) na način da se prvo ovršuju najveći dužnici i tako redom, te upoznaje sa načinom iznajmljivanja parking mjesta tijekom ove sezone.

Načelnik upoznaje kako komunalno poduzeće kreće s nabavkom plavih i žutih kontejnera za razdvajanje otpada. Sklopit će se i novi ugovor sa Fondom za zaštitu okoliša.

Predsjednik obavještava kako će se u srijedu održti zbor građana na kojem će se raspravljati o cijeniku odvoza otpada, pobliže će se pojasniti način odvoza i prikupljanja otpada.

Jakov Milinović apelira na, po njemu, loš rad naše turističke zajednice. Smatra da se radi površno, te kako se treba više potruditi oko organiziranja manifestacija i kulturne ponude Trpnja.

Načelnik pojašnjava kako turističko vijeće donosi svoj program rada koji se uklapa u financijski plan. Što se tiče kulturnih manifestacija i promidžbe mjesta uvjek može bolje ali u okviru proračuna.

Nekoliko prsutnih mještana postavljalo je pitanja na koja su načelnik i predsjednik općinskog vijeća odgovarali.

**Ad.2.) Usvajanje zapisnika sa 8. sjednice OV**

Nakon provedenog glasovanja donesen je slijedeći

**ZAKLJUČAK:**

Jednoglasno se usvaja zapisnik sa 8. sjednice Općinskog vijeća.

**Ad.3.) Donošenje Odluke o zakupu javnih površina**

Pročelnica elaborira prijedlog Odluke ističući kako se ovom Odlukom uređuju uvjeti i postupak davanja javnih površina na korištenje te uvjeti, način obračuna i naplate poreza na korištenje javnih površina kod postavljanja na javne površine na području Općine Trpanj; kioska, pokretnih naprava i ugostiteljskih terasa. Nadalje pojašnjava pojedinačno članke iz Odluke, te prava i obveze ugovornih strana.

Nakon rasprave provedeno je glasovanje i donesen je slijedeći

**ZAKLJUČAK:**

Jednoglasno se donosi Odluka o zakupu javnih površina na području Općine Trpanj.

**Ad.4.)** **Donošenje Odluke o izmjenama i dopunama Odluke o komunalnoj naknadi Općine**

**Trpanj**

Pročelnica Ivanković obrazlažu o kojim izmjnama i dopunama se radi, pojašnjavajući pojedinačne predložene članke Odluke koji se mijenjaju. Nakon kraće rasprave i provedenog glasovanja donosi se slijedeći

**ZAKLJUČAK:**

Jednoglasno se donosi Odluka o izmjenama i dopunama Odluke o komunalnoj naknadi Općine Trpanj.

**Ad.5.) Donošenje Odluke o dodjeli obavljanja javne usluge prikupljanja miješanog**

**komunalnog otpada i biorazgradivog komunalnog otpada te usluga povezanih s**

**javnom uslugom na području Općine Trpanj**

Predsjednik pojašnjava kako je sukladno Zakonu o održivom gospodarenju otpadom potrebno da ovo Općinsko vijeće poduzeću "Komunalno Trpanj d.o.o." dodijeli pravo obavljanja javne usluge prikupljanja mješanog komunalnog otpada i biorazgradiovog komunalnog otpada te ostalih usluga povezanih sa javnom uslugom na području Općine Trpanj.

Nakon provedenog glasovanja donesen je slijedeći

**ZAKLJUČAK:**

Jednoglasno se donosi Odluka o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području Općine Trpanj.

**Ad. 6.) Donošenje Analize sustava civilne zaštite na području Općine Trpanj u 2017. g.**

Predsjednik Josip Nesanović upoznaje kako godišnju analizu stanja sustava civilne zaštite prema članku 17. stavak 1. Zakona o sustavu civilne zaštite donosi predstavničko tijelo na prijedlog Općinskog vijeća. Dodaje i to kako Općina Trpanj ima usvojenu Procjenu ugroženosti stanovništva, materijalnih i kulturnih dobara i okoliša od katastrofa i velikih nesreća na području Općine Trpanj. Plan zaštite i spašavanja i Plan civilne zaštite na području Općine Trpanj koji ostaju na snazi do izrade prve procjene rizika od katastrofa.

Nakon kraće rasprave provedeno je glasovanje i donesen je slijedeći

**ZAKLJUČAK:**

Jednoglasno se donosi Analiza sustava civilne zaštite na području Općine Trpanj u 2017. god.

**Ad.7.) Donošenje godišnjeg plana razvoja sustava civilne zaštite na području Općine Trpanj sa financijskim učincima za trogodišnje razdoblje**

Predsjednik upoznaje kako Plan razvoja sustava civilne zaštite predstavlja dokument za implementaciju ciljeva iz smjernica koji se u njih prenose kako bi se konkretizirale mjere i aktivnosti te utvrdila dinamika njihovog ostvarivanja. Planom su prikazane aktivnosti sustava civilne zaštite i projekcija sustava civilne zaštite s financijskim učincima za trogodišnje razdoblje

( 2018. g.- 2021. g) .

Nakon kraće diskusije i provedenog glasovanja donesen je slijedeći

**ZAKLJUČAK:**

Jednoglasno se donosi godišnji plan razvoja civilne zaštite na području Općine Trpanj sa financijskim učincima za trogodišnje razdoblje.

Sjednica je završila u 19,30 h.

Zapisnik sastavila Predsjednik OV

Ivana Jelaš v.r. Josip Nesanović v.r.